Diari Oficial de la Generalitat Valenciana


Sumari del DOGV 5982, del 26-03-2009 (2009/3298)

ORDE de 10 de març de 2009, de la Conselleria de Justícia i Administracions Públiques, per la qual es crea un fitxer de dades de caràcter personal d'esta Conselleria denominat Pàgina web VOICE (www.voice.gva.es), el responsable del qual és la Direcció General de Modernització.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/03/10/(1)/dof/vci/html**

### Dades del document

Número de DOGV
:   5982

Data del DOGV
:   26-03-2009

Secció del DOGV
:   I. DISPOSICIONS GENERALS

Número del document
:   2009/3298


Data del document
:   10-03-2009

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * legislació
    * administració regional
    * base de dades
    * dades personals

ORDE de 10 de març de 2009, de la Conselleria de Justícia i Administracions Públiques, per la qual es crea un fitxer de dades de caràcter personal d'esta Conselleria denominat Pàgina web VOICE (www.voice.gva.es), el responsable del qual és la Direcció General de Modernització. [2009/3298]  
La Conselleria de Justícia i Administracions Públiques de la Generalitat, en l'exercici de les seues competències, considera necessària la creació d'un nou fitxer de de dades de caràcter personal, el responsable del qual és la Direcció General de Modernització.   
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), disposa que la creació, modificació o supressió dels fitxers de les Administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
Per tant, i complint amb les previsions contingudes en tal article, la Conselleria de Justícia i Administracions Públiques procedix a la creació d'aquell fitxer, aprovant-ne la present orde de regulació.  
El Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, aprovat per Reial Decret 1720/2007, de 21 de desembre, determina en l'article 54, el contingut mínim de la disposició o acord pel qual es crea el fitxer.  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en el Capítol III del Títol I el procediment d'inscripció en este últim, dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general per mitjà de la qual es creen els fitxers, l'exercici de la qual recau en la Conselleria competent per raó de la matèria.  
Per consegüent, una vegada complits els tràmits establits en el Decret 96/1998, de 6 de juliol, del Govern Valencià, i a fi de complir el mandat de l'article 20 de la Llei Orgànica 15/1999, sobre creació, modificació o supressió dels fitxers de les Administracions públiques que continguen dades de caràcter personal i assegurar als ciutadans l'exercici dels seus legítims drets, i en l'exercici de les atribucions que tinc conferides,  
ORDENE  
Primer. Declaració de fitxers  
La present orde té com a objecte la creació d'un fitxer de tractament de dades de caràcter personal que es relaciona en l'annex a aquella.  
Segon. Creació  
Es crea en la Conselleria de Justícia i Administracions Públiques de la Generalitat un nou fitxer de dades de caràcter personal, el responsable del qual és la Direcció General de Modernització, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Tercer. Mesures de seguretat  
La Direcció General de Modernització, com a responsable del fitxer informatitzat inclòs en la present orde, adoptarà les mesures tècniques, de gestió i organització que siguen necessàries per a assegurar la confidencialitat, seguretat i integritat de les dades personals, així com les conduents a fer efectives les garanties, obligacions i drets reconeguts en la mencionada Llei Orgànica 15/1999.  
Quart. Exercici de drets  
Els afectats o titulars de les dades personals contingudes en els fitxers informatitzats i referenciats en els annexos poden exercitar els seus drets d'accés, rectificació i cancel·lació de dades, quan procedisca, davant de l'òrgan administratiu que es concreta en la present orde.  
DISPOSICIÓ FINAL ÚNICA  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 10 de març de 2009  
La consellera de Justícia i Administracions Publiques,  
PAULA SÁNCHEZ DE LEÓN GUARDIOLA  
Annex  
Creació del fitxer de dades de caràcter personal Pàgina web VOICE (www.voice.gva.es), de la Conselleria de Justícia i Administracions Públiques de la Generalitat  
1. Denominació del fitxer o tractament: Pàgina web VOICE (www.voice.gva.es)  
2. Descripció de la finalitat del fitxer i dels usos previstos per a ell  
La finalitat del fitxer és emmagatzemar i gestionar les dades de caràcter personal facilitats per les persones que accedixen a la pàgina web del projecte VOICE registrant-s'hi.  
3. Origen i procediment de recollida de les dades de caràcter personal  
La pròpia persona interessada que accedix a la pàgina web per a registrar-se voluntàriament, realitzant-ho a través d'una plantilla normalitzada de registre de dades que s'hi troba disponible.  
4. Estructura bàsica del fitxer i descripció dels tipus de dades de caràcter personal inclosos en ell  
Dades de caràcter identificatiu que s'arreplegaran en el fitxer: Nom, cognoms i correu electrònic de la persona que desitge registrar-s'hi.  
5. Comunicacions de dades previstes i transferències internacionals de dades previstes a tercers països  
No previstes.  
6. Òrgan responsable del fitxer  
El director o la directora general de Modernització o òrgan que li succeïsca.  
7. Els servicis o unitats davant els quals pogueren exercitar-se els drets d'accés, rectificació, cancel·lació i oposició  
Unitat d'Organització i Tècniques de Gestió, de l'Àrea de Telecomunicacions i Societat de la Informació de la Direcció General de Modernització, situada en el carrer de Colom, 66-1r, de la ciutat de València.  
8. Nivell bàsic, mitjà o alt de seguretat que resulte exigible  
En compliment del que disposa el Títol VIII, particularment en la Secció Primera del Capítol III del Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007, de 21 de desembre, s'aplicaran a este fitxer les mesures de seguretat corresponent al nivell bàsic, previstes en aquell Reglament.


Còpia Permalink ELI